MINTคาดกำไรปี58-59โตแข็งแกร่งกูรูแนะนำซื้อราคาพื้นฐาน37.50บาท
บล.ดีบีเอสฯ ระบุในบทวิเคราะห์วันนี้(29 เม.ย.) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT คาดว่าการฟื้นตัวของธุรกิจโรงแรมจะช่วยผลักดันกำไร ซึ่งปัจจุบันนักท่องเที่ยวต่างประเทศมายังไทยมีการฟื้นตัวสูง และจะช่วยชดเชยธุรกิจอาหารที่คาดว่าจะฟื้นตัวช้าลง ตามภาวะเศรษฐกิจไทย
29 เม.ย. 2558

บล.ดีบีเอสฯ ระบุในบทวิเคราะห์วันนี้(29 เม.ย.) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT คาดว่าการฟื้นตัวของธุรกิจโรงแรมจะช่วยผลักดันกำไร ซึ่งปัจจุบันนักท่องเที่ยวต่างประเทศมายังไทยมีการฟื้นตัวสูง และจะช่วยชดเชยธุรกิจอาหารที่คาดว่าจะฟื้นตัวช้าลง ตามภาวะเศรษฐกิจไทย
ทั้งนี้ตัวเลขผู้เดินทางของ  AOT ล่าสุดช่วงม.ค.-มี.ค.58 เพิ่มขึ้นแข็งแกร่ง 23% เทียบช่วงเดียวกันของปีก่อน และมีแนวโน้มดีต่อเนื่องในเดือนเม.ย.58 สำหรับธุรกิจอาหารก็ค่อยๆ ดีขึ้น โดยการเติบโตมาจากการขยายสาขาเป็นหลัก ส่วนธุรกิจอสังหาฯจะมี 2 โครงการมาช่วยต่อยอดรายได้ปีนี้และปีหน้า คือ The Residence by Anantara ที่ภูเก็ต และ Anantara เชียงใหม่ สวีส คาดการณ์กำไรสุทธิปี 58-59 เติบโตแข็งแกร่ง โดยประมาณการไว้ที่ 27% และ 21% ตามลำดับ
แนะนำซื้อ ให้ราคาพื้นฐาน 37.50 บาท ซึ่งประเมินด้วยวิธีส่วนคิดลดกระแสเงินสดสุทธิ (DCF, wacc 8.8%, terminal growth 2%) เราชอบปัจจัยพื้นฐานของ MINT ในเรื่องการกระจายฐานกำไรที่หลากหลาย ช่วยกระจายความเสี่ยงได้ดี มีแผนการขยายธุรกิจที่น่าสนใจ และแนวโน้มการฟื้นตัวที่สดใส